# Elisabeth Bik

Elisabeth Bik (Països Baixos, 1966) és una microbiòloga i experta en integritat científica neerlandesa. És la fundadora Microbiome digest, un blog que comenta publicacions recents sobre microbiologia medioambiental i humana des del 2014. També ha fundat Science Integrity Digest, un bloc on explica la seva experiència sobre els esforços per assegurar la integritat de publicacions científiques. Bik és coneguda arreu per detectar manipulacions d'imatges i dades en articles científics i altres males praxis científiques.

## Educació i carrera científica

Bik va néixer als Països Baixos i va estudiar biologia la Universitat d'Utrecht. Va fer el seu doctorat sobre el desenvolupament de vacunes per al Vibrio cholerae causant d'una epidèmia de còlera a l'India i Bangladesh al departament de microbiologia molecular del National Institut of Health and the Environment a Bitthoven, on va continuar els seus estudis postdoctorals. Després de guanyar 4 anys d'experiència al St. Antonius Hospital a Nieuwegein, on va organitzar el desenvolupament de noves tècniques de detecció d'agents infecciosos, va treballar 15 anys a l'escola de medicina de la Universitat Stanford, al laboratori del profesor David Relman. Alla va estudiar la diversitat del microbioma intestinal en l'espècie humana i també les diferències entre la mucosa bucal i la intestinal. També va estudiar les diferències en mamífers marins.
El 2016 es va incorporar a uBiome, una empresa de biotecnologia que es dedica a la seqüenciació de microbiomes humans, com a editora i més tard com a directora editorial i científica. Al 2018 va treballar per Astarte Mèdic com a directora científica. El 2019 va agafar un any de baixa remunerat per dedicar-se íntegrament a la recerca sobre mala praxi científica i per començar a treballar com a consultora en microbioma i integritat científica.

## Recerca sobre integritat científica

El 2016, juntament amb Ferric Fang i Arturo Casadevall, va publicar un article a mBio llistant 784 articles (d'entre 20.000 de revisats) que contenien Western Blots manipulats. Aquest treball va comportar desenes de retraccions. Les seves investigacions han destapat nombrosos casos de mala conducta científica en revistes de renom.
El seu estudi l'ha portat a concloure que "la cultura acadèmica, el peer-review, els incentius econòmics per a publicar i les polítiques nacionals sobre mala conducta científica poden contribuir a la integritat científica" però no hi ha evidencia que la pressió per publicar hi influeixi. En un article publicat a Molecular and Cellular Biology va analitzar 960 artícles publicats en la mateixa revista i va trobar imatges duplicades en el 6.1%. Va ser una de les veus crítiques amb Didier Raoult per la seva publicació sobre l'hidroxicloroquina i la COVID-19.
Bik contribueix activament a Retraction Watch i a PubPeer destacant treballs científics que presenten dades falsificades, duplicades o questionables. També és molt activa a Twitter, des d'on anima als seus seguidors a trobar duplicacions o manipulacions d'imatges que prèviament ella ha identificat amb el hashtag #ImageForensics.

### L'escàndol del Paper Mill

El 2013 Mara Hvistendahl ja havia establit en un article a Science el terme de Paper Mill per a calificar les agències que fabriquen figures científiques a demanda. Al 2018 Jana Christpher, una analista de integritat de dades, ja va publicar un article on describia 12 publicacions que contenien Western Blots amb les mateixes bandes, taques i fons, tots del mateix grup de recerca. Un any més tard, Jennifer A Byrne, una professora de la universitat de Sidney, va revisar en un artícle diverses publicacions fraudulentes sobre knock-downs. El febrer de 2020 Bik va publicar un article al seu blog. Conjuntament amb un altre artícle de Byrne i Christofer, van identificar més de 400 articles de recerca dubtosos, publicats a la Xina durant l'any passat. Els articles s'haurien originat per la mateixa font: una empresa que fabricava figures a demanda, el que BIk anomena Tadpole Paper Mill.

## Referències

* ↑ «Microbiome digest». Elisabeth Bik.
* ↑ «Science Integrity Digest». Elisabeth Bik.
* ↑ «The Fraud Finder: A conversation with Elisabeth Bik». The Last Word On Nothing. Sally Adee.
* ↑ Bik, Elisabeth. Cholera: Vaccine Development and Evolution of Epidemic Vibrio Cholerae Strains (tesi). Universitat d'Utrech, 1996.
* 1 2 «I have found about 2,000 problematic papers, says Dr. Elisabeth Bik». Editage Insights.
* ↑ Eckburg, Paul B.; Bik, Elisabeth M. et al «Diversity of the Human Intestinal Microbial Flora». Science, 308, 5728, 10-06-2005, pàg. 1635-1638. DOI: 10.1126/science.1110591.
* ↑ Bik, Elisabeth et al «Molecular analysis of the bacterial microbiota in the human stomach». PNAS, 103, 3, 17-01-2006, pàg. 732-737. DOI: 10.1073/pnas.0506655103.
* ↑ Bik, Elisabeth et al «Bacterial diversity in the oral cavity of 10 healthy individuals». The IMSE Journal, 4, 8, 25-03-2010, pages962–974. DOI: 10.1038%2Fismej.2010.30.
* ↑ Bik, Elisabeth M. et al «Marine mammals harbor unique microbiotas shaped by and yet distinct from the sea». Nature Communications, 7, 1, 03-02-2016, pàg. 1–13. DOI: 10.1038%2Fncomms10516.
* ↑ «I am taking a year off from paid work to focus more on my science misconduct volunteer work. Science needs more help to detect image duplication, plagiarism, fabricated results, and predatory publishers.», 26-04-2019.
* ↑ Baker, Monya «Problematic images found in 4% of biomedical papers». Nature, 12-04-2006.
* ↑ Bik, Elisabeth; Casadevall, Arturo; Fang, Ferris C. «The Prevalence of Inappropriate Image Duplication in Biomedical Research Publications». mBio, 7, 3, 07-06-2016. DOI: 10.1128/mBio.00809-16.
* ↑ «How one journal became a “major retraction engine”». Retraction Watch. Ivan Oransky, 25-04-2019.
* ↑ «Eye for Manipulation: A Profile of Elisabeth Bik». The Scientist, 07-05-2019.
* ↑ Fanelli, Daniele et al «Testing Hypotheses on Risk Factors for Scientific Misconduct via Matched-Control Analysis of Papers Containing Problematic Image Duplications». Science and Engineering Ethics, 25, 19-02-2018, pàg. 771-789. DOI: 10.1007/s11948-018-0023-7.
* ↑ Bik, Elisabeth et al «Analysis and Correction of Inappropriate Image Duplication: the Molecular and Cellular Biology Experience». Molecular and Cellular Biology, 28-09-2018. DOI: 10.1128/MCB.00309-18.
* ↑ «PubPeer», 22-03-2020.
* ↑ Hvistendahl, Mara «China's Publication Bazaar». Science, 342, 6162, 23-11-2013, pàg. 1035-1039. DOI: 10.1126/science.342.6162.1035.
* ↑ Christopher, Jana «Systematic fabrication of scientific images revealed». FEBS Letters, 592, 26-07-2018, pàg. 3027-3029. DOI: 10.1002/1873-3468.13201.
* ↑ Byrne, Jennifer A et al «The Possibility of Systematic Research Fraud Targeting Under-Studied Human Genes: Causes, Consequences, and Potential Solutions». Biomarker Insights, 14, 08-01-2019, pàg. 1-12. DOI: 10.1177/1177271919829162.
* ↑ «The Tadpole Paper Mill». Science Integrity Digest, 21-02-2020.
* ↑ Byrne, Jennifer A; Christopher, Jana «Digital magic, or the dark arts of the 21st century—how can journals and peer reviewers detect manuscripts and publications from paper mills?». FEBS Letters, 594, 17-02-2020, pàg. 583-589. DOI: 10.1002/1873-3468.13747.
* ↑ «Researchers flag over 400 ‘dubious papers' published in China in last 3 years». The Print, 26-02-2020.
* ↑ «A single ‘paper mill' appears to have churned out 400 papers, sleuths find». Science Magazine. Dalmeet Singh Chawla, 27-02-2020.